Klemensas Vaitekūnas

Klemensas Vaitekūnas (1888 m. birželio 15 d. Vaineikiai, Joniškio valsčius, Šiaulių apskritis, Rusijos imperija – 1943 m. lapkričio 17 d. Altajaus kraštas) – Lietuvos politinis bei visuomenės veikėjas.

 Biografija 
Pradinį išsilavinimą įgijo latvių liaudies mokykloje. Baigė Mintaujos gimnaziją ir 1910 m. išlaikė brandos egzaminus. Mokėsi kunigų seminarijoje, tačiau kunigo šventinimų atsisakė. 1915–1917 m. tarnavo Rusijos imperijos kariuomenėje. 1917 m. baigė Tartu universiteto medicinos fakultetą.

1919 m. išrinktas Joniškio valsčiaus tarybos pirmininku. 1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas V (Panevėžio) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. Mažojo Seimo metu grįžo į kariuomenę. Steigiamojo Seimo kadencijai pasibaigus tarnavo gydytoju Lietuvos kariuomenėje, Žydrūnas Mačiukas. Steigiamojo Seimo atstovai. Seimas 1925–1941 m. birželio mėn. Šiaulių apskrities gydytojas, taip pat turėjo rentgeno kabinetą Joniškyje, kur darydavo nedideles operacijas, gydydavo kaulų lūžimus. 1938 m. su žmona atstovavo Lietuvai Helsinkyje vykusiame Rotary suvažiavime.Kazimieras Knizikevičius. Šiaulių krašto medicinos istorija. Šiauliai, Saulės delta, 2006 m., p. 69, 75, 82.

1941 m. birželio 14 d. suimtas ir ištremtas į Altajaus kraštą.

 Literatūra 
 Vaitekūnas Klemensas, Trumpos Steigiamojo Seimo narių biografijos su atvaizdais, Klaipėda, 1924, p. 64.
 Veilentienė A., Vaitekūnas Klemensas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 414–416.

 Šaltiniai 

Kategorija:Seimo atstovai
Kategorija:Joniškio politikai
Kategorija:Tarpukario Lietuvos kariuomenės karininkai‎
Kategorija:Lietuvos gydytojai